Viranomaisen tehtävänä olisi varmistua siitä, että sukupuolen vahvistamiselle laissa säädetyt edellytykset täyttyvät:
henkilö on esittänyt selvityksen siitä, että hän pysyvästi kokee kuuluvansa vahvistettavaan sukupuoleen;
hän on täysi-ikäinen; ja
hän on Suomen kansalainen tai hänellä on asuinpaikka Suomessa.
Mikäli hakemus tai siinä esitetty selvitys olisi puutteellinen taikka hakijan tahtotila epäselvä, olisi viranomaisen pyydettävä hakijaa täydentämään hakemustaan. Viranomaisen tehtävänä ei kuitenkaan olisi arvioida hakijan sukupuolen kokemusta tai esimerkiksi sen pysyvyyttä.